pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“อนุทิน” หารือ ผอ.ใหญ่ WHO ขอสนับสนุนวัคซีนฝีดาษคน เตรียมรองรับกรณีการระบาดของฝีดาษวานร
วันพฤหัสบดีที่ 26 พฤษภาคม 2565
“อนุทิน” หารือ ผอ.ใหญ่ WHO ขอสนับสนุนวัคซีนฝีดาษคน เตรียมรองรับกรณีการระบาดของฝีดาษวานร
รองนายกรัฐมนตรีและรัฐมนตรีว่าการกระทรวงสาธารณสุข หารือ ผอ.ใหญ่องค์การอนามัยโลก ขอสนับสนุนวัคซีนฝีดาษคน เพื่อเตรียมการรองรับกรณีมีการแพร่ระบาดของโรคฝีดาษวานร เนื่องจากประเทศไทยมีนักท่องเที่ยวเดินทางเข้ามามากขึ้น เผย ไทยเป็นแกนหลักของ WHO Biohub
รองนายกรัฐมนตรีและรัฐมนตรีว่าการกระทรวงสาธารณสุข หารือ ผอ.ใหญ่องค์การอนามัยโลก ขอสนับสนุนวัคซีนฝีดาษคน เพื่อเตรียมการรองรับกรณีมีการแพร่ระบาดของโรคฝีดาษวานร เนื่องจากประเทศไทยมีนักท่องเที่ยวเดินทางเข้ามามากขึ้น เผย ไทยเป็นแกนหลักของWHO Biohubและได้ลงนามร่วมองค์การอนามัยโลก เพื่อแบ่งปันเชื้อโควิด19
วันนี้ (26พฤษภาคม2565)นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ในการประชุมสมัชชาอนามัยโลก (WHA)สมัยที่75ที่นครเจนีวา สมาพันธรัฐสวิส เมื่อวันที่25พฤษภาคมที่ผ่านมา ตนและผู้บริหารกระทรวงสาธารณสุข ได้เข้าพบเพื่อแสดงความยินดีกับ นายเท็ดรอส อัดฮานอม เกเบรเยซุส ที่ได้รับการเลือกตั้งเป็นผู้อํานวยการใหญ่องค์การอนามัยโลก (Director-General)อีกหนึ่งวาระ และ
ชื่นชมผลงานของนายเท็ดรอส รวมถึงทีมงานจากองค์การอนามัยโลกที่เดินทางมาประเทศไทย เมื่อเดือนเมษายน2565เพื่อทําการประเมินความพร้อมกรณีภาวะฉุกเฉินทางสาธารณสุขและสุขภาพถ้วนหน้า (Universal Preparedness Review)ทําให้ประเทศไทยได้ถอดบทเรียนและแบ่งปันประสบการณ์การดําเนินงานแก่ประเทศสมาชิกองค์การอนามัยโลกในการประชุมครั้งนี้
นายอนุทินกล่าวว่า สําหรับกรณีโรคฝีดาษวานร ได้รับรายงานว่า คณะกรรมการวิชาการภายใต้คณะกรรมการโรคติดต่อแห่งชาติ มีมติให้โรคฝีดาษวานรเป็นโรคติดต่อที่ต้องเฝ้าระวังแล้ว ซึ่งประเทศไทยยังไม่มีผู้ป่วยหรือผู้ป่วยต้องสงสัยเดินทางเข้ามา แต่เนื่องจากมีนักท่องเที่ยวเริ่มเดินทางเข้าประเทศเพิ่มมากขึ้น จึงมีการเตรียมพร้อมเฝ้าระวังคัดกรองโรคในผู้ที่เดินทางมาจากประเทศที่มีการแพร่ระบาด โดยในการเข้าพบนายเท็ดรอสได้มีการหารือเพื่อขอรับการสนับสนุนเรื่องวัคซีนฝีดาษคน (Smallpox)จากองค์การอนามัยโลกด้วย นอกจากนี้ ยังได้เชิญผู้อํานวยการใหญ่มาร่วมในพิธีเปิดศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ACPHEED)ในวันที่25สิงหาคม2565ที่กรุงเทพฯ
นายอนุทินกล่าวต่อว่า ระหว่างการหารือ ตนและนายเท็ดรอส ยังร่วมกันเป็นสักขีพยานในการลงนามข้อตกลงการแบ่งปันเชื้อโควิด19กับศูนย์กลางทางชีวภาพ องค์การอนามัยโลก (WHO Biohub)ระหว่าง นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ และDr.Jaouad Mahjourผู้ช่วยผู้อํานวยการใหญ่องค์การอนามัยโลก โดยประเทศไทยจะเป็นแกนหลัก (Core Group)ของWHO Biohubซึ่งองค์การอนามัยโลกประกาศเปิดตัวBioHubในการปิดการประชุมresumed WHAครั้งที่73เมื่อเดือนพฤศจิกายน2563โดยมีประเทศ
สวิตเซอร์แลนด์ อิตาลี และไทย แสดงความพร้อมในการเข้าร่วม
********************************************* 26 พฤษภาคม2565
รัฐบาลไทย-ข่าวทำเนียบรัฐบาล-ไทยส่งออกมะม่วงได้มากเป็นอันดับ 7 ของโลก
วันพุธที่ 23 มิถุนายน 2564
ไทยส่งออกมะม่วงได้มากเป็นอันดับ 7 ของโลก
วันศุกร์ที่ 21 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ผลผลิตมะม่วงสดของไทยกําลังได้รับความนิยมสูงจนส่งออกได้มากเป็นอันดับ 2 ของอาเซียน และเป็นอันดับ 7 ของโลก โดยในไตรมาสแรกของปีนี้ มีมูลค่าการส่งออกราว 25 ล้านเหรียญสหรัฐ โดยพันธุ์มะม่วงที่ได้รับความนิยมจากทั่วโลก ได้แก่ น้ําดอกไม้ มหาชนก และเขียวเสวย มีตลาดการค้าที่สําคัญ 5 อันดับแรก คือประเทศคู่ค้าตามความตกลงการค้าเสรี FTA ได้แก่ มาเลเซีย เวียดนาม เกาหลีใต้ ฮ่องกง และจีน นอกจากนี้ ประเทศคู่ค้าตาม FTA จํานวน 15 ประเทศ ยังยอมให้มีการนําเข้ามะม่วงสดจากไทยได้ โดยไม่เก็บภาษีอีกด้วย ได้แก่ อินโดนีเซีย ฟิลิปปินส์ สิงคโปร์ บูรไน เวียดนาม เมียนมา มาเลเซีย จีน ญี่ปุ่น ฮ่องกง ออสเตรเลีย นิวซีแลนด์ อินเดีย ชิลี และเปรู
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทย-จีน ส่งเสริมความร่วมมือด้านการเรียนการสอนภาษาจีน
วันเสาร์ที่ 16 เมษายน 2565
ไทย-จีน ส่งเสริมความร่วมมือด้านการเรียนการสอนภาษาจีน
วันเสาร์ที่ 16 ธันวาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพัฒนาศักยภาพบุคลากรเพื่อรองรับการค้าการลงทุนระหว่างประเทศ โดยเห็นชอบร่างกรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีน ระหว่างกระทรวงการอุดมศึกษา วิทยาศาสตร์ วิจัยและนวัตกรรม ของไทย กับ กระทรวงศึกษาธิการแห่งสาธารณรัฐประชาชนจีน โดยมีกรอบแนวทางดําเนินการ เช่น ให้ทุนการศึกษาแก่ครูผู้สอนภาษาจีนในระดับปริญญาตรี โท และเอก พัฒนาอาจารย์และครูผู้สอนระดับอาชีวศึกษา จัดส่งครูอาสาสมัครสอนภาษาจีนไปยังสถาบันอุดมศึกษา ตลอดจนพัฒนาหลักสูตรการเรียนการสอน และศึกษาวิจัยเพื่อพัฒนาการเรียนการสอนภาษาจีน ทั้งนี้ เพื่อกระชับความร่วมมือด้านการแลกเปลี่ยนภาษาและวัฒนธรรมให้มีความแน่นแฟ้นยิ่งขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตฯ ตั้งเป้า ปี 65 ดันจดจำนองเครื่องจักร 2 แสนล้านบาท หลังประสบผลสำเร็จ ยอดจดจำนองปี 64 ทะลุเป้า 1.6 แสนล้านบาท
วันพฤหัสบดีที่ 11 พฤศจิกายน 2564
ก.อุตฯ ตั้งเป้า ปี 65 ดันจดจํานองเครื่องจักร 2 แสนล้านบาท หลังประสบผลสําเร็จ ยอดจดจํานองปี 64 ทะลุเป้า 1.6 แสนล้านบาท
“สุริยะ” สั่งกรมโรงงาน เดินหน้าจดทะเบียนเครื่องจักร ช่วยเหลือผู้ประกอบการ ปลื้มปี 64 มีมูลค่าการจดจํานองเครื่องจักรกว่า 1.6 แสนล้านบาท คาดปี 65 โตกว่า 2 แสนล้านบาท
กรมโรงงาน ตั้งเป้า ปี 65 ดันจดจํานองเครื่องจักร 2 แสนล้านบาท
หลังประสบผลสําเร็จ ยอดจดจํานองปี 64 ทะลุเป้า 1.6 แสนล้านบาท
“สุริยะ” สั่งกรมโรงงาน เดินหน้าจดทะเบียนเครื่องจักร ช่วยเหลือผู้ประกอบการ ปลื้มปี 64 มีมูลค่าการจดจํานองเครื่องจักรกว่า 1.6 แสนล้านบาท คาดปี 65 โตกว่า 2 แสนล้านบาท
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งการให้กรมโรงงานอุตสาหกรรม (กรอ.) เร่งดําเนินงานด้านการจดทะเบียนกรรมสิทธิ์เครื่องจักร และนําเครื่องจักรมาเป็นหลักทรัพย์ค้ําประกันกับสถาบันการเงิน เพื่อให้ความช่วยเหลือผู้ประกอบการ รวมถึงสนับสนุนเศรษฐกิจฐานรากตามนโยบายของรัฐบาล โดยปีงบประมาณ 2564 มีผู้ประกอบการยื่นจดทะเบียนกรรมสิทธิ์เครื่องจักร นํามาเป็นหลักทรัพย์ค้ําประกันเงินกู้กับสถาบันการเงิน คิดเป็นวงเงินจดจํานองถึง 1.6 แสนล้านบาท
นายวันชัย พนมชัย อธิบดีกรมโรงงานอุตสาหกรรม กล่าวว่า สําหรับปีงบประมาณ 2565 กรอ. ยังคงเดินหน้าช่วยเหลือผู้ประกอบการ อย่างต่อเนื่อง คาดว่าจะมีผู้ประกอบการนําเครื่องจักรเข้ามาจดทะเบียนกรรมสิทธิ์และจดจํานอง 2 แสนล้านบาท เนื่องจากสถานการณ์การระบาดของโควิด-19 (COVID-19) เริ่มคลี่คลาย และมาตรการรองรับต่าง ๆ ทั้งในส่วนของภาครัฐและเอกชนที่ดีขึ้น รวมถึงสถาบันการเงินเริ่มมีการอนุมัติปล่อยสินเชื่อให้กับทางสถานประกอบการมากขึ้น เพื่อให้เศรษฐกิจของประเทศขับเคลื่อนต่อไปได้
นายวันชัย กล่าวต่อว่า กรอ. ยังเดินหน้า “โครงการเร่งรัดการจดทะเบียนเครื่องจักรของวิสาหกิจขนาดกลางและขนาดย่อม” ด้วยการส่งเสริมปรับเปลี่ยนเครื่องจักรเพื่อเพิ่มประสิทธิภาพ โดยมีการใช้นวัตกรรมที่ทันสมัยในกระบวนการผลิต ลดต้นทุนการผลิต ลดต้นทุนด้านพลังงานและสิ่งแวดล้อม และสนับสนุนให้ผู้ประกอบการเอสเอ็มอีเข้าถึงแหล่งเงินทุนจากสถาบันการเงิน โดยมีผู้ประกอบการเอสเอ็มอีเข้าร่วม 96 ราย เครื่องจักร 2,455 เครื่อง พร้อมส่งเสริมให้สิทธิประโยชน์ 4 ด้าน ได้แก่ 1. สิทธิพิเศษเงินกู้ดอกเบี้ยต่ําจากสถาบันการเงิน 2. เงินทุนหมุนเวียน เพื่อนําเงินทุนไปหมุนเวียนในกิจการหรือซื้อเครื่องจักรใหม่ 3.การยกเว้นภาษี 4. สิทธิประโยชน์อื่นๆ อาทิ การยื่นคําขอจดทะเบียนฯ ผ่านช่องทางอิเล็กทรอนิกส์ที่ช่วยอํานวยความสะดวกมากขึ้น และการจัดอบรมให้ความรู้โดยไม่เสียค่าใช้จ่าย
สําหรับปี 65 กรอ. ได้เตรียมขยายระยะเวลา ประกาศยกเว้นค่าธรรมเนียมการจดทะเบียนกรรมสิทธิ์เครื่องจักร และยังบริการประเมินราคาเครื่องจักรให้สถานประกอบการโดยไม่เสียค่าธรรมเนียม เพื่อช่วยเหลือและบรรเทาภาระของผู้ประกอบการในช่วงที่เศรษฐกิจยังชะลอตัว อธิบดีกรมโรงงานฯ กล่าวปิดท้าย
รัฐบาลไทย-ข่าวทำเนียบรัฐบาล-พระสงฆ์ในโครงการบรรพชาอุปสมบทและปฏิบัติธรรมเฉลิมพระเกียรติ ฯ ศึกษาและปฏิบัติธรรมตามหลักคำสอนในพระพุทธศาสนา
วันอังคารที่ 17 พฤษภาคม 2565
พระสงฆ์ในโครงการบรรพชาอุปสมบทและปฏิบัติธรรมเฉลิมพระเกียรติ ฯ ศึกษาและปฏิบัติธรรมตามหลักคําสอนในพระพุทธศาสนา
พระสงฆ์ในโครงการบรรพชาอุปสมบทและปฏิบัติธรรมเฉลิมพระเกียรติ ฯ ศึกษาและปฏิบัติธรรมตามหลักคําสอนในพระพุทธศาสนา
ตามที่ กระทรวงกลาโหม ร่วมกับวัดพิชยญาติการาม วรวิหาร จัดโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอ พระองค์เจ้าอทิตยาทรกิติคุณ ในโอกาสทรงเจริญพระชันษา ครบ ๓ รอบ ๓๖ ปี และได้จัดพิธีบรรพชาอุปสมบท ไปเมื่อวันที่ ๖ พฤษภาคม ๒๕๖๕ ที่ผ่านมา ณ ศาลาปฏิบัติธรรมสมเด็จพระพุทธชินวงศ์สภา ชั้น ๒ วัดพิชยญาติการาม วรวิหารเขตคลองสาน กรุงเทพฯ นั้น ในห้วงระหว่าง วันที่ ๙ - ๑๒ พฤษภาคม ๒๕๖๕ พระสงฆ์ที่ร่วมโครงการได้เดินทางไปปฎิบัติธรรมเฉลิมพระเกียรติ ณ ศูนย์ปฏิบัติธรรม “ธรรมโมลี” อําเภอปากช่อง จังหวัดนครราชสีมา และ วัดป่าพุทธชินวงศาราม อําเภอภูยาว จังหวัดพะเยา ในระหว่างวันที่ ๑๔ - ๑๖ พฤษาคม ๒๕๖๕ เพื่อศึกษาและปฏิบัติธรรมตามหลักคําสอนในพระพุทธศาสนาอันเป็นการสืบทอดต่ออายุพระศาสนา ตลอดจนส่งเสริมและพัฒนาคุณธรรมจริยธรรม รวมทั้งสืบสานวัฒนธรรมประเพณีอันดีงามให้ดํารงอยู่คู่พระพุทธศาสนาสืบไป
รัฐบาลไทย-ข่าวทำเนียบรัฐบาล-รัฐบาลพร้อมรับฟังข้อเสนอสมาคมการประมงแห่งประเทศไทย “นายกฯ” มอบหน่วยงานที่เกี่ยวข้องพิจารณาดำเนินการให้เกิดความโปร่งใส เป็นธรรมกับทุกฝ่าย
วันศุกร์ที่ 17 มิถุนายน 2565
รัฐบาลพร้อมรับฟังข้อเสนอสมาคมการประมงแห่งประเทศไทย “นายกฯ” มอบหน่วยงานที่เกี่ยวข้องพิจารณาดําเนินการให้เกิดความโปร่งใส เป็นธรรมกับทุกฝ่าย
รัฐบาลพร้อมรับฟังข้อเสนอสมาคมการประมงแห่งประเทศไทย “นายกฯ” มอบหน่วยงานที่เกี่ยวข้องพิจารณาดําเนินการให้เกิดความโปร่งใส เป็นธรรมกับทุกฝ่าย
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (17 มิ.ย.65) เวลา 13.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายมงคล สุขเจริญคณา ประธานสมาคมการประมงแห่งประเทศไทย พร้อมคณะผู้แทนของสมาคมการประมงแห่งประเทศไทย เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนําเสนอประเด็นปัญหาและติดตามความคืบหน้าในการแก้ไขปัญหาความเดือดร้อนของชาวประมง พร้อมชี้แจงข้อเท็จจริงเกี่ยวกับรายงานบทสรุปนโยบายของมูลนิธิความยุติธรรมเชิงสิ่งแวดล้อม (Environmental Justice Foundation: EJF) ที่ได้เสนอต่อรัฐบาลไทย โดยมีนายดิสทัต โหตระกิตย์ เลขาธิการนายกรัฐมนตรี พลเอก ณัฐพล นาคพาณิชย์ ที่ปรึกษานายกรัฐมนตรี นางสาวรัชดา ธนาดิเรก รองโฆษกประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี รองปลัดกระทรวงเกษตรและสหกรณ์ และนายเฉลิมชัย สุวรรณรักษ์ อธิบดีกรมประมง เข้าร่วมด้วย สรุปสาระสําคัญ ดังนี้
คณะผู้แทนของสมาคมการประมงแห่งประเทศไทย กล่าวขอบคุณนายกรัฐมนตรีและรัฐบาลที่ดูแลช่วยเหลือชาวประมงอย่างต่อเนื่อง โดยเฉพาะการให้สินเชื่อเงินกู้ชาวประมงที่ได้มีการดําเนินการทันทีหลังนายกรัฐมนตรีสั่งการหน่วยงานที่เกี่ยวข้อง สําหรับประเด็นข้อเสนอของสมาคมการประมงแห่งประเทศไทยที่จะให้รัฐบาลดําเนินการ เช่น ขอความอนุเคราะห์ช่วยผลักดันการแก้ไขกฎหมายประมงทั้งฉบับ เนื่องจากการออกกฎหมายประมงขาดการมีส่วนร่วม อาทิ พระราชกําหนดการประมง พ.ศ. 2558 และ 2560 เร่งรัดแก้ไขกฎหมายลูก (กฎกระทรวงในการออกใบอนุญาตทางการประมง) เพื่อเป็นการบูรณาการแก้ไขปัญหาทั้งระบบ การแก้ไขปัญหาการนําเข้าสัตว์น้ําจากต่างประเทศ ขอให้ผลักดันเร่งออกประกาศสํานักนายกรัฐมนตรี เรื่อง หนังสือคนประจําเรือ พ.ศ. .... และประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษฯ เพื่อให้แรงงานประมงได้ต่ออายุและทํางานในเรือประมงโดยเร็ว การเร่งผลักดันกระบวนการนิรโทษกรรมเครื่องวิทยุในเรือประมง เป็นต้น
โอกาสนี้ นายกรัฐมนตรีกล่าวถึงการดําเนินการแก้ไขปัญหาความเดือดร้อนของชาวประมงมีความก้าวหน้าโดยลําดับ ซึ่งรัฐบาลพร้อมรับฟังข้อมูลและข้อเสนอต่าง ๆ ของสมาคมการประมงแห่งประเทศไทย โดยมอบหมายหน่วยงานที่เกี่ยวข้อง ทั้งกระทรวงเกษตรและสหกรณ์ กรมประมง รับไปพิจารณาดําเนินการให้เป็นไปอย่างเหมาะสม พิจารณาตามความความจําเป็นเร่งด่วน ดําเนินการให้เกิดความโปร่งใส เป็นธรรมกับทุกฝ่าย ดําเนินการอย่างเป็นระบนตั้งแต่ต้นทาง กลางทาง และปลายทาง นอกจากนี้ นายกรัฐมนตรี ยังกล่าวถึงการดูแลเรื่องราคาพลังงานและน้ํามันด้วยว่า รัฐบาลจะทําให้ดีที่สุด ให้สอดคล้องกับสถานการณ์ที่เกิดขึ้นโดยยึดผลประโยชน์ของประชาชนและประเทศเป็นสําคัญ ทั้งนี้ เชื่อว่าหากสถานการณ์ความขัดแย้งระหว่างยูเครน-รัสเซียดีขึ้น จะทําให้สถานการณ์ราคาน้ํามันและพลังงานคลี่คลายดีขึ้น
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ยืนยันต่างชาติสนใจลงทุนธุรกิจในประเทศ ชี้ครึ่งปีแรกมีเม็ดเงินลงทุนเกือบ 70,000 ล้านบาท เพิ่มขึ้นจากปี 64 เกือบ 30,000 ล้านบาท ย้ำมุ่งมั่นเดินหน้าทำงานเพื่อประชาชนอย่างเต็มที่
วันอังคารที่ 26 กรกฎาคม 2565
นายกฯ ยืนยันต่างชาติสนใจลงทุนธุรกิจในประเทศ ชี้ครึ่งปีแรกมีเม็ดเงินลงทุนเกือบ 70,000 ล้านบาท เพิ่มขึ้นจากปี 64 เกือบ 30,000 ล้านบาท ย้ํามุ่งมั่นเดินหน้าทํางานเพื่อประชาชนอย่างเต็มที่
นายกฯ ยืนยันต่างชาติสนใจลงทุนธุรกิจในประเทศ ชี้ครึ่งปีแรกมีเม็ดเงินลงทุนเกือบ 70,000 ล้านบาท เพิ่มขึ้นจากปี 64 เกือบ 30,000 ล้านบาท ย้ํา มุ่งมั่นเดินหน้าทํางานเพื่อประชาชนอย่างเต็มที่ ขอทุกคนอยู่ภายใต้กฎหมายเดียวกัน
วันนี้ (26 กรกฎาคม 2565) เวลา 13.00 น. ณ โถงกลาง ตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์ภายหลังการประชุมคณะรัฐมนตรี ถึงกรณีที่มีการปล่อยข่าวว่า ประเทศไทยไม่ใช่เป้าหมายในการลงทุนที่สําคัญของโลกหรือของภูมิภาคต่าง ๆ นั้นเป็นข้อมูลที่บิดเบือน ไม่เป็นความจริง ซึ่งจากรายงานตัวเลขทางเศรษฐกิจโดยกรมพัฒนาธุรกิจการค้า กระทรวงพาณิชย์ พบว่า ในช่วง 6 เดือนแรกของปี 2565 ต่างชาติเข้ามาลงทุนในประเทศไทยเกือบ 70,000 ล้านบาท เพิ่มขึ้นจากปี 2564 เกือบ 30,000 ล้านบาท จ้างคนไทยกว่า 3 พันคน โดยประเทศที่เข้ามาลงทุนมากที่สุดสามอันดับแรก ได้แก่ ญี่ปุ่น สิงคโปร์ และสหรัฐอเมริกา ซึ่งเข้ามาลงทุนประกอบธุรกิจในประเทศไทยผ่านช่องทางการขอรับใบอนุญาตประกอบธุรกิจของคนต่างด้าว และการขอรับหนังสือรับรองการประกอบกิจการของคนต่างด้าว เมื่อเทียบกับปี 2564 มีผู้ประกอบการเพิ่มขึ้น มีเม็ดเงินลงทุนเพิ่มมากขึ้น รวมทั้งการจ้างงานคนไทยเพิ่มขึ้นด้วย
นอกจากนี้ หน่วยงานที่เกี่ยวข้องได้มีการพบปะหารือกับสมาคมภาคธุรกิจต่าง ๆ และมีความก้าวหน้าด้านการขอรับสิทธิ์ประโยชน์เพื่อเข้ามาลงทุนในประเทศไทยในหลายพื้นที่ ประกอบด้วยหลายกิจการ ทั้งธุรกิจรูปแบบเดิมและธุรกิจใหม่ ๆ โดยนายกรัฐมนตรีเน้นย้ําว่า ในเวลานี้หลายประเทศทั่วโลกกําลังเผชิญกับปัญหาอัตราเงินเฟ้อ ซึ่งประเทศไทยกําลังเผชิญกับปัญหาอัตราแลกเปลี่ยนที่อ่อนค่าลงแต่ส่งผลดีต่อการส่งออก แม้อาจจะส่งผลกระทบกับปัญหาการนําเข้า แต่สถานการณ์เศรษฐกิจภายในประเทศค่อย ๆ ปรับตัวดีขึ้น ทั้งนี้ การปรับขึ้นอัตราดอกเบี้ยของประเทศมหาอํานาจและกลุ่มประเทศต่าง ๆ เป็นสิ่งสําคัญ เพราะมีผลกระทบกับกับอัตราเงินเฟ้อ และการขึ้นอัตราดอกเบี้ยยังมีผลกระทบต่อเงินทุนไหลเข้า-ไหลออกด้วย โดยธนาคารแห่งประเทศไทย และกระทรวงการคลังกําลังติดตามสถานการณ์อย่างใกล้ชิด พร้อมทั้งได้กําชับให้กระทรวงพาณิชย์ติดตามต่อเนื่อง เพื่อเฝ้าระวังไม่ให้เกิดผลกระทบกับประชาชนมากจนเกินไป
นายกรัฐมนตรียืนยันว่า ขอใช้เวลาที่มีอยู่ในการทํางานด้วยความรับผิดชอบอย่างเต็มที่เพื่อการแก้ไขปัญหาให้ประชาชนอย่างต่อเนื่อง และเพื่อให้บ้านเมืองสงบเรียบร้อย โดยไม่ก้าวล่วงอํานาจทางกฎหมายของหน่วยงานใด พร้อมขอความร่วมมือทุกคนปฏิบัติตนภายใต้บทบัญญัติของกฎหมาย หากกระทําผิดต้องได้รับการดําเนินการตรวจสอบอย่างเท่าเทียม เพราะทุกคนอยู่ภายใต้กฎกติกาและกระบวนการยุติธรรมเดียวกัน ไม่มีใครมีสิทธิพิเศษใดเหนือบุคคลอื่น พร้อมเน้นย้ําการทํางานที่สุจริต โปร่งใส และตรวจสอบได้
นายกรัฐมนตรียังกล่าวถึงการอภิปรายไม่ไว้วางใจสัปดาห์ที่ผ่านมา โดยขอบคุณทุกฝ่ายที่ได้ช่วยกันทําข้อมูลให้รัฐบาลได้ชี้แจงให้ประชาชนรับทราบ และสร้างความเข้าใจให้เกิดความชัดเจนมากยิ่งขึ้นในหลายประเด็น ซึ่งเรื่องใดที่เป็นประโยชน์รัฐบาลก็จะนําไปแก้ไข และปรับปรุงการทํางานให้เกิดประสิทธิภาพสูงสุดเพื่อประโยชน์ของประชาชน
รัฐบาลไทย-ข่าวทำเนียบรัฐบาล-สธ. เผย โควิดแพร่ในกลุ่มเด็กเล็ก 0 - 4 ปี มากขึ้น ย้ำพ่อแม่เฝ้าสังเกตอาการ
วันอังคารที่ 5 เมษายน 2565
สธ. เผย โควิดแพร่ในกลุ่มเด็กเล็ก 0 - 4 ปี มากขึ้น ย้ําพ่อแม่เฝ้าสังเกตอาการ
.....
กระทรวงสาธารณสุข เผยสถานการณ์โรคโควิด-19 ขณะนี้เริ่มพบการแพร่เชื้อในกลุ่มเด็กเล็กเพิ่มขึ้น โดยเฉพาะเด็กอายุ 0 - 4 ปี เนื่องจากยังไม่สามารถรับวัคซีนโควิด-19 ได้ ซึ่งในระลอกโอมิครอนพบเสียชีวิตแล้ว 27 ราย ส่วนใหญ่มีโรคประจําตัว จึงขอให้ผู้ปกครองเฝ้าระวังและสังเกตอาการเด็กที่มีโรคประจําตัวอย่างใกล้ชิด หากมีอาการป่วยผิดปกติ หรือคนในบ้านเป็นผู้ป่วยโควิดหรือผู้สัมผัสเสี่ยงสูง ต้องรีบพาเด็กที่เริ่มมีอาการป่วยไปพบแพทย์โดยเร็ว
.
กลุ่มเด็กเล็กอายุ 0 - 6 เดือน มีความเสี่ยงที่ป่วยแล้วจะมีอาการรุนแรงและเสียชีวิตมากที่สุด ส่วนกลุ่มอายุ 5 - 12 ปี การเสียชีวิตค่อนข้างน้อย โดยเฉพาะระลอกโอมิครอนนี้มีเพียง 3 ราย หรืออัตราตายน้อยกว่า 0.01% ดังนั้น กลุ่มวัยเรียนอายุตั้งแต่ 5 ปีขึ้นไป การรับวัคซีนจะช่วยป้องกันการป่วยหนักได้อย่างดี
.
ปัจจัยสําคัญที่มีผลต่อการระบาดในช่วงเทศกาลสงกรานต์ กลุ่มเสี่ยงที่ป่วยแล้วจะอาการหนัก 3 กลุ่ม คือ 1.ผู้สูงวัยที่ไม่ค่อยออกนอกบ้านหรือกลุ่มติดเตียง ส่วนใหญ่รับเชื้อจากผู้ดูแล ญาติในบ้าน ผู้ที่มาเยี่ยม 2.กลุ่ม 608 ที่ยังไม่ได้ฉีดวัคซีน ส่วนใหญ่ติดเชื้อจากการไปสังสรรค์กับเพื่อน/คนรู้จัก หรือไปสถานที่แออัด เช่น ตลาด ร้านอาหาร เป็นต้น 3.เด็กเล็กอายุน้อยกว่า 5 ปี จึงต้องย้ํากลุ่มเด็กวัยเรียนและวัยทํางานให้ระมัดระวังเพราะเป็นกลุ่มที่มีการติดเชื้อสูงและอาจนําไปแพร่ให้กับ 3 กลุ่มเสี่ยงนี้ได้
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย จนท.จับกุมลักลอบขนแรงงานต่างด้าวผิดกฎหมายได้เพียบตามข้อสั่งการ”นายก” สั่งคุมเข้มช่องทางข้ามแดนทั้งทางน้ำและทางบก ป้องกันการแพร่ระบาดโควิด – 19 ในกลุ่มแรงงาน
วันเสาร์ที่ 11 ธันวาคม 2564
โฆษกรัฐบาล เผย จนท.จับกุมลักลอบขนแรงงานต่างด้าวผิดกฎหมายได้เพียบตามข้อสั่งการ”นายก” สั่งคุมเข้มช่องทางข้ามแดนทั้งทางน้ําและทางบก  ป้องกันการแพร่ระบาดโควิด – 19 ในกลุ่มแรงงาน
โฆษกรัฐบาล เผย จนท.จับกุมลักลอบขนแรงงานต่างด้าวผิดกฎหมายได้เพียบตามข้อสั่งการ”นายก” สั่งคุมเข้มช่องทางข้ามแดนทั้งทางน้ําและทางบก  ป้องกันการแพร่ระบาดโควิด – 19 ในกลุ่มแรงงาน
วันนี้ 11 ธ.ค. 2564 นายธนกร วังบุญคงชนะ โฆษกประจําสํานักนายกรัฐมนตรี เผย จากการที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําชับไปยังหน่วยงานความมั่นคง ทหาร ตํารวจ และฝ่ายปกครองในพื้นที่จังหวัดตามแนวชายแดน เร่งสกัดการลักลอบขนแรงงานต่างด้าวผิดกฎหมายที่เข้ามาทุกช่องทางทั้งทางบกและทางน้ํา เพื่อป้องกันปัญหาแรงงานเถื่อน อาชญากรรม รวมทั้งลดความเสี่ยงในการนําเข้าเชื้อไวรัสโควิด-19 ที่ไม่มีการคัดกรอง ทําให้มีการจับกุมได้จํานวนมาก ทั้งนี้ ล่าสุดวานนี้ (10 ธ.ค. 64) จุดตรวจศิลาสลัก จุดตรวจทุ่งตาพล จุดตรวจในวง สามารถจับกุมชาวเมียนมาเป็นชาย 16 คน หญิง 4 คน รวม 20 คน จากการสอบถามชาวเมียนมาทั้งหมดเดินทางมาจากประเทศเมียนมาโดยรถทัวร์โดยสารเพื่อมุ่งหน้าไปยัง จ.สุราษฎร์ธานี โดยเสียค่านายหน้าเป็นเงิน 25,000 บาทต่อคน ซึ่งในขณะนี้ได้ทําการควบคุมตัว และส่งไปยัง สภ.ละอุ่น เพื่อดําเนินการตามกฎหมายต่อไป ทั้งนี้ นายกรัฐมนตรียังย้ําให้มีการสืบสวนทั้งกระบวนการโดยเฉพาะหากมีข้าราชการส่วนใดเข้าไปเกี่ยวข้องต้องได้รับโทษตามกฎหมายสูงสุด
สําหรับผู้ติดเชื้อรายใหม่วันนี้ มีจํานวน 4,079 ราย แยกเป็นผู้ติดเชื้อใหม่ 4,060 ผู้ป่วยภายในเรือนจํา/ที่ต้องขัง 19 ผู้ป่วยสะสม 2,135,996 ราย (ตั้งแต่ 1 เมษายน) หายป่วยกลับบ้าน 7,302 ราย หายป่วยสะสม 2,062,827 ราย (ตั้งแต่ 1 เมษายน) ผู้ป่วยกําลังรักษา 53,455 ราย เสียชีวิตเพิ่ม 39 ราย
“นายกรัฐมนตรียังขอความร่วมมือไปยังผู้ประกอบการ นายจ้าง ให้เข้มงวดในการจ้างงานแรงงานที่ถูกกฎหมาย ตามมาตรการเข้าประเทศของแรงงานภายใต้สถานการณ์การแพร่ระบาดของโควิด – 19 อย่างเคร่งครัด ซึ่งขณะนี้ รัฐบาลได้เปิดโอกาสให้มีการนําเข้าแรงงานจากประเทศเพื่อนบ้านตาม MOU โดยแรงงานที่เข้ามาได้รับการคัดกรองโควิด-19 และมีสถานที่ทํางานที่ชัดเจน ซึ่งทั้งบุคคล สถานที่ประกอบการ และกิจการ ก็ปลอดภัยจากความเสี่ยงไวรัสโควิด-19 เพราะแม้สถานการณ์โควิด-19 ในไทยจะคลี่คลาย จํานวนผู้ติดเชื้อลดลง ผู้ได้รับวัคซีนเพิ่มมากขึ้นกว่า 98 ล้านโดส แต่นายกรัฐมนตรียังย้ําเสมอว่า ไทยจะต้องไม่ประมาท และต้องปิดทุกช่องเสี่ยงในการแพร่ระบาดของไวรัสโควิด -19 ทุกสายพันธุ์” นายธนกรฯ กล่าว
รัฐบาลไทย-ข่าวทำเนียบรัฐบาล-ครม. อนุมัติ 2,021 ล้านบาท จ่ายค่ารักษาพยาบาล - ฉีดวัคซีน กลุ่มบุคคลไร้สถานะและสิทธิ
วันจันทร์ที่ 8 สิงหาคม 2565
ครม. อนุมัติ 2,021 ล้านบาท จ่ายค่ารักษาพยาบาล - ฉีดวัคซีน กลุ่มบุคคลไร้สถานะและสิทธิ
.....
ที่ประชุม ครม. (2 ส.ค. 65) เห็นชอบกรอบวงเงิน 2,021.4692 ล้านบาท เพื่อเป็นค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคโควิด-19 ให้กับหน่วยบริการ ที่ตรวจรักษาพยาบาลกลุ่มบุคคลที่มีปัญหาสถานะ/ไม่ใช่คนไทย เพื่อป้องกันและลดการแพร่กระจายของโรคสู่คนไทยจากการเปิดประเทศและเตรียมการสู่โรคประจําถิ่น ซึ่งได้ดําเนินการไปแล้วในช่วงเดือน ต.ค. 64 – มิ.ย. 65
.
แบ่งเป็น ค่ารักษาพยาบาลแก่กลุ่มผู้ไร้สิทธิการรักษาพยาบาลโควิด-19 วงเงิน 1,923.1426 ล้านบาท และโครงการค่าฉีดวัคซีนกลุ่มบุคคลที่มีปัญหาสถานะและสิทธิ รวมทั้งผู้ที่ไม่ใช่ประชาชนไทย วงเงิน 98.3266 ล้านบาท
.
กลุ่มเป้าหมายที่รักษา เช่น คนต่างด้าวไร้สิทธิเบิกค่ารักษาพยาบาล - ผู้ไร้สัญชาติ - ผู้มีประกันสุขภาพคนต่างด้าว - แรงงานต่างด้าว เนื่องจากสิทธิประโยชน์ไม่ครอบคลุมการรักษาโรคโควิด-19 รวมถึงผู้ที่มีอาการไม่พึงประสงค์จากการฉีดวัคซีน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่เยี่ยมชาวสวนมังคุด จ.นครศรีธรรมราช บรรเทาทุกข์ พิษโควิดระบาด กระทบขนส่งระบายสินค้าสู่ตลาด ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจ
วันพฤหัสบดีที่ 5 สิงหาคม 2564
รมช.ธรรมนัส ลงพื้นที่เยี่ยมชาวสวนมังคุด จ.นครศรีธรรมราช บรรเทาทุกข์ พิษโควิดระบาด กระทบขนส่งระบายสินค้าสู่ตลาด           ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจ
รมช.ธรรมนัส ลงพื้นที่เยี่ยมชาวสวนมังคุด จ.นครศรีธรรมราช บรรเทาทุกข์ พิษโควิดระบาด กระทบขนส่งระบายสินค้าสู่ตลาด
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์
เปิดเผยภายหลังลงพื้นที่ตรวจจุดรับซื้อขายมังคุดณหมู่ที่3ต.ตลิ่งชันอ.ท่าศาลาจ.นครศรีธรรมราชว่าเนื่องจากการจําหน่ายมังคุดในช่วงต้นของฤดูกาลมีราคาตกต่ําซึ่งเป็นผลมาจากสถานการณ์ของประเทศจีนและตลาดในประเทศไทยยังไม่ปกติการขนส่งสินค้าที่พ่อค้าแม่ค้าไม่สามารถเข้าไปรับซื้อได้ตามปกติเพราะปัญหาการแพร่ระบาดของโรคโควิด-19ทําให้การส่งออกมังคุดทั้งในและต่างประเทศเป็นไปได้ยากจึงเร่งเข้าช่วยเหลือเกษตรกรชาวสวนผลไม้ในพื้นที่ภาคใต้โดยเร็วที่สุด
ร้อยเอกธรรมนัสกล่าวเพิ่มเติมว่าจากสถานการณ์แพร่ระบาดของเชื้อไวรัสโควิด-19นั้นส่งผลกระทบแก่เกษตรกรชาวสวนผลไม้ในการระบายสินค้าเป็นไปได้ยยากจากปัญหาดังกล่าวทางผู้ว่าราชการจังหวัดได้รายงานให้ทราบและในวันนี้พร้อมจังหวัดจะนําร่องซื้อมังคุดในราคากิโลกรัมละ19บาทจํานวน20ตันโดยแบ่งซื้อจากเกษตรกรใน4อําเภออําเภอละ5ตันได้แก่อ.ท่าศาลาอ.สิชลอ.นบพิตําและอ.พรหมคีรีเพื่อนําไปแจกพี่น้องประชาชนในพื้นที่กรุงเทพฯที่ได้รับผลกระทบโควิดต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ขอบคุณคนไทยหลังผลโพลพบคนไทยปลื้ม 5 นโยบายเด่น โดนใจประชาชน “คนละครึ่ง” มาอันดับที่ 1 ตามด้วยมาตรการฟื้นฟูเศรษฐกิจควบคู่มาตรการควบคุมโรค
วันอาทิตย์ที่ 7 พฤศจิกายน 2564
โฆษกรัฐบาล เผย “นายกฯ” ขอบคุณคนไทยหลังผลโพลพบคนไทยปลื้ม 5 นโยบายเด่น โดนใจประชาชน “คนละครึ่ง” มาอันดับที่ 1 ตามด้วยมาตรการฟื้นฟูเศรษฐกิจควบคู่มาตรการควบคุมโรค
โฆษกรัฐบาล เผย “นายกฯ” ขอบคุณคนไทยหลังผลโพลพบคนไทยปลื้ม 5 นโยบายเด่น โดนใจประชาชน “คนละครึ่ง” มาอันดับที่ 1 ตามด้วยมาตรการฟื้นฟูเศรษฐกิจควบคู่มาตรการควบคุมโรค ย้ํารัฐบาลเดินหน้าแก้ไขปัญหา บรรเทา ความเดือดร้อนพี่น้องประชาชน
นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ปลื้มผลสํารวจ นโยบายโดนใจ ช่วยประชาชน จาก SUPER POLL ใน 5 อันดับแรกของความพึงพอใจของประชาชนต่อนโยบายและมาตรการโดนใจ ช่วงวิกฤตโควิด-19 และวิกฤติเศรษฐกิจ ได้แก่
อันดับแรก คือ โครงการคนละครึ่ง เป็นผลงานรัฐบาลโดยรวม ร้อยละ 81.7
อันดับที่สอง ได้แก่ การเปิดประเทศ ดึงรายได้เข้าประเทศ ฟื้นฟูเศรษฐกิจ เข้มไปกับมาตรการควบคุมโรค ร้อยละ 71.4
อันดับที่สาม ได้แก่ โครงการธงฟ้าราคาประหยัด ลดราคาอาหาร ของกิน ของใช้ ช่วยประชาชนลดภาระค่าใช้จ่าย ร้อยละ 53.7
อันดับที่สี่ ได้แก่ มาตรการควบคุมการแพร่ระบาดโควิด-19 การจัดหาวัคซีนและตัวยาอื่น ๆ ให้ประชาชน ร้อยละ 52.2
อันดับที่ห้า ได้แก่ โครงการประกันรายได้เกษตรกร พืช 5 ชนิด ได้แก่ ข้าว ยางพารา ยางถ้วย ยางแผ่น มันสําปะหลัง ปาล์ม และข้าวโพดเลี้ยงสัตว์ ร้อยละ 50.2
นอกจากนี้ ผลสํารวจยังเปิดเผยถึงความพอใจของประชาชนในนโยบายของรัฐบาลในมิติอื่น ๆ ที่อยู่ในระดับดีมากด้วยเช่นกัน อาทิ มาตรการความมั่นคง ยาเสพติด แรงงานลักลอบเข้าเมือง ความสงบเรียบร้อยของบ้านเมือง การให้บริการระบบราชการแก่ประชาชน การศึกษา โครงการและการบริการรถไฟฟ้า รวมถึงการแก้ปัญหา มลพิษ สิ่งแวดล้อม เป็นต้น
ทั้งนี้ ค่าเฉลี่ยความพึงพอใจโดยรวมต่อนโยบายและมาตรการของรัฐบาลในการช่วยเหลือประชาชน จากคะแนนเต็ม 10 คะแนน พบคะแนนเฉลี่ยความพึงพอใจของประชาชนอยู่ที่ 5.45 คะแนน โดยคะแนนเฉลี่ยสูงสุดอยู่ที่ภาคใต้ 6.46 คะแนน ภาคกลาง 5.81 คะแนน ภาคอีสาน 5.13 คะแนน กรุงเทพมหานคร 5.00 คะแนน และภาคเหนือ 4.64 คะแนน
“ผลสํารวจจาก SUPER POLL สะท้อนให้เห็นว่าประชาชนพึงพอใจในนโยบาย/มาตรการ ต่าง ๆ ของรัฐบาล ซึ่งนายกรัฐมนตรีขอบคุณประชาชนที่ตอบรับมาตรการของรัฐบาล ซึ่งจะได้นําแนวทางกําหนดเป็นนโยบายต่างๆ เพื่อตรงกับความต้องการของพี่น้องประชาชน พร้อมขอบคุณทุกกระทรวง ส่วนราชการ และหน่วยงานเกี่ยวข้อง ในการช่วยกันนําข้อสั่งการและนโยบาย ไปปฏิบัติอย่างเป็นรูปธรรมและเกิดผลประโยชน์ สร้างความสุขและบรรเทาความเดือดร้อนแก่พี่น้องประชาชน นอกจากนี้ รัฐบาลจะเดินหน้าแก้ไขปัญหาปากท้องของประชาชนในทุกพื้นที่ เร่งช่วยเหลือเกษตรกร และกระตุ้นเศรษฐกิจในช่วงสิ้นปีนี้ควบคู่ไปกับการควบคุมป้องกันโรคด้วยการจัดหาวัคซีนเพิ่มเติมตามเป้าหมายที่กําหนดไว้ด้วย” นายธนกรฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี สนับสนุนการแลกเปลี่ยนข้อมูลโควิด-19 กับสมาชิกลุ่มน้ำโขง เพื่อก้าวผ่านสถานการณ์โควิด-19 ไปให้ได้ โดยวันนี้พบผู้ติดเชื้อ 2512 ราย
วันจันทร์ที่ 20 มิถุนายน 2565
โฆษกรัฐบาลเผย นายกรัฐมนตรี สนับสนุนการแลกเปลี่ยนข้อมูลโควิด-19 กับสมาชิกลุ่มน้ําโขง เพื่อก้าวผ่านสถานการณ์โควิด-19 ไปให้ได้ โดยวันนี้พบผู้ติดเชื้อ 2512 ราย
โฆษกรัฐบาลเผย นายกรัฐมนตรี สนับสนุนการแลกเปลี่ยนข้อมูลโควิด-19 กับสมาชิกลุ่มน้ําโขง เพื่อก้าวผ่านสถานการณ์โควิด-19 ไปให้ได้ โดยวันนี้พบผู้ติดเชื้อ 2512 ราย และผู้เสียชีวิตเพียง 17 ราย
วันนี้ (20 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนความร่วมกับประเทศสมาชิกลุ่มน้ําโขง (MBDS) ซึ่งได้มีการประชุมเมื่อวันที่ 16 มิถุนายน 2565 ที่ผ่านมาโดยมี 5 ประเทศเข้าร่วมประชุมผ่านระบบประชุมทางไกลออนไลน์ โปรแกรม Zoom ได้แก่ กัมพูชา จีน ลาว ไทย และเวียดนาม เพื่อหารือแลกเปลี่ยนข้อมูลสถานการณ์และมาตรการสําหรับการป้องกันควบคุมโควิด-19 เสริมสร้างความสัมพันธ์ระหว่างประเทศ รวมทั้งยังเป็นการแลกเปลี่ยนความคิด ข้อคิดเห็น เพื่อนํามาปรับใช้ให้เข้ากับบริบทของประเทศเรา โดยนายกรัฐมนตรีเชื่อมั่นว่าด้วยความร่วมมือจากประเทศสมาชิกลุ่มน้ําโขง ทําให้สมาชิกสามารถผ่านพ้นสถานการณ์การนี้ไปได้ อย่างไรก็ตาม นายกรัฐมนตรีกําชับหน่วยงานของไทย เฝ้าติดตามสถานการณ์โควิด-19 ภายในประเทศจะดีขึ้นอย่างต่อเนื่อง แต่ยังคงต้องปฏิบัติตนตามมาตรการทางสาธารณสุข เพื่อความปลอดภัยของทุกคน
ทั้งนี้ กรมควบคุมโรค กล่าวว่า ประเทศสมาชิกที่เข้าร่วมการแลกเปลี่ยนข้อมูลนั้น ขณะนี้มี 4 ประเทศ (กัมพูชา ลาว ไทย และเวียดนาม) ที่อยู่ระหว่างการเปลี่ยนผ่านของโควิด 19 จากระยะโรคระบาดใหญ่สู่โรคประจําถิ่น โดยมีมาตรการป้องกันโรคโควิด-19 ที่เหมือนกัน คือ การรณรงค์เร่งรัดการฉีดวัคซีนให้มีความครอบคลุมเพิ่มขึ้น โดยเฉพาะวัคซีนเข็มกระตุ้นในประชากรกลุ่มเสี่ยง เพื่อการป่วยหนักและเสียชีวิต นําไปสู่การเปิดประเทศอย่างปลอดภัยโดยยึดความสมดุลระหว่างเศรษฐกิจและสุขภาพ
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,784 ราย จําแนกเป็น ผู้ติดเชื้อในประเทศ 1,783 ราย และผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 18 ราย ผู้ที่กําลังรักษาตัว 20,911 ราย และมียอดผู้ที่หายป่วยกลับบ้านแล้ว 2,166 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,277,393 ราย จํานวนผู้ที่หายป่วยสะสมจํานวน 2,280,938 ราย จํานวนผู้ป่วยปอดอักเสบรักษาตัวอยู่ในโรงพยาบาล 619 ราย
รัฐบาลไทย-ข่าวทำเนียบรัฐบาล-ปลัดฯดีอีเอส นำคณะผู้บริหารร่วมพิธีทำบุญตักบาตรถวายพระราชกุศล ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน และร่วมลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
วันพฤหัสบดีที่ 28 กรกฎาคม 2565
ปลัดฯดีอีเอส นําคณะผู้บริหารร่วมพิธีทําบุญตักบาตรถวายพระราชกุศล ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน และร่วมลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
ปลัดฯดีอีเอส นําคณะผู้บริหารร่วมพิธีทําบุญตักบาตรถวายพระราชกุศล ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน และร่วมลงนามถวายพระพรพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
เมื่อวันที่28กรกฎาคม2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยนางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคม   นางสมศรีหอกันยา รักษาการในตําแหน่งที่ปรึกษาด้านการสื่อสารกระทรวงดิจิทัลเพื่อเศรษฐกิจและสังคมเข้าร่วมในพิธีทําบุญตักบาตรถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2565ณบริเวณท้องสนามหลวง
จากนั้นนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม เข้าร่วมในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2565ณเวทีใหญ่ท้องสนามหลวง
ด้านดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมผู้บริหารหัวหน้าหน่วยงานในสังกัดกระทรวงเข้าร่วมลงนามถวายพระพรพระบาทสมเด็จพระเจ้าอยู่หัวเนื่องในโอกาสวันเฉลิมพระชนมพรรษา28กรกฎาคม2565 พร้อมทูลเกล้าฯถวายแจกันดอกไม้เบื้องหน้าพระบรมฉายาลักษณ์พระบาทสมเด็จพระเจ้าอยู่หัว ณห้องแดงอาคารหน่วยราชการในพระองค์904ในพระบรมหาราชวัง
***************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ปลื้มมหาวิทยาลัยมหิดลนำโครงการ "นิคมอุตสาหกรรมราชทัณฑ์-กฎหมาย JSOC" ออกข้อสอบปริญญาเอก ยันเดินหน้าต่อให้สำเร็จหวังช่วยสังคมให้ปลอดภัย
วันจันทร์ที่ 18 ตุลาคม 2564
รัฐมนตรีว่าการกระทรวงยุติธรรม ปลื้มมหาวิทยาลัยมหิดลนําโครงการ "นิคมอุตสาหกรรมราชทัณฑ์-กฎหมาย JSOC" ออกข้อสอบปริญญาเอก ยันเดินหน้าต่อให้สําเร็จหวังช่วยสังคมให้ปลอดภัย
รัฐมนตรีว่าการกระทรวงยุติธรรม ปลื้มมหาวิทยาลัยมหิดลนําโครงการ "นิคมอุตสาหกรรมราชทัณฑ์-กฎหมาย JSOC" ออกข้อสอบปริญญาเอก ยันเดินหน้าต่อให้สําเร็จหวังช่วยสังคมให้ปลอดภัย สร้างงานให้ผู้พ้นโทษ ลดการกระทําผิดซ้ํา
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้ทราบว่า มหาวิทยาลัยมหิดล ออกข้อสอบระดับปริญญาเอก สาขาอาชญาวิทยและการบริหารงานยุติธรรม โดยให้นักศึกษาวิเคราะห์ โครงการนิคมอุตสาหกรรมราชทัณฑ์ ว่าจะสามารถลดหรือแก้ปัญหากระบวนการยุติธรรมไทยได้อย่างไรบ้าง และอีกเรื่องคือ การกําหนดความผิดในคดีอุกฉกรรจ์ คดีสะเทือนขวัญ หรือคดีที่เป็นที่สนใจของประชาชน หรือ JSOC ซึ่งตนรู้สึกดีใจที่สถาบันการศึกษาชั้นนําของประเทศได้สนใจเรื่องดังกล่าวและนําไปออกข้อสอบ ให้นักศึกษาได้วิเคราะห์ น่าจะได้ความคิดที่หลากหลายจากนักศึกษาระดับปริญญาเอก นําไปประยุกต์ใช้กับโครงการต่างๆได้ต่อไปด้วย
นายสมศักดิ์ กล่าวว่า ตนขอยืนยันว่าจะเดินหน้าโครงการนิคมอุตสาหกรรมราชทัณฑ์ให้สําเร็จ แม้ว่าจะต้องใช้เวลาอีกสักระยะหนึ่ง แต่ในขณะนี้เราได้มีโครงการนําร่อง สมุทรปราการโมเดล ส่งผู้พักโทษให้ไปทํางานกับผู้ประกอบการใน จ.สมุทรปราการ ไปแล้วในรุ่นแรก และกําลังจะมีรุ่นต่อไปตามมา โดยโครงการนี้จะช่วยลดค่าใช้จ่ายให้กับกรมราชทัณฑ์ในการดูแลผู้ต้องขังปีละหลายร้อยล้านบาท ลดความแออัดในเรือนจํา ทําให้ผู้ต้องขังที่พ้นโทษออกมามีทักษะอาชีพ มีงานทํา ไม่หวนไปกระทําผิดซ้ําอีก รวมทั้งยังเป็นการช่วยกระตุ้นเศรษฐกิจจากค่าแรงที่พวกเขานําไปใช้จ่ายได้อีกด้วย โดยโครงการนี้คาดว่าวันที่ 19 ต.ค. จะเข้าสู่การพิจารณาของ คณะรัฐมนตรี (ครม.)ได้ ส่วนในเรื่องกฎหมาย JSOC ขณะนี้เรากําลังเร่งดําเนินการให้เกิดความปลอดภัยต่อสังคมโดยเฉพาะผู้หญิง โดยขณะนี้ร่างกฎหมายฉบับนี้ อยู่ระหว่างการพิจารณาของคณะกรรมการกฤษฎีกา
"นโยบายและโครงการต่างๆที่กระทรวงยุติธรรมเสนอและดําเนินการออกมา เพื่อหวังให้ประชาชนและสังคมได้ประโยชน์มากที่สุด รวมถึงการทําให้ชาวบ้านเข้าถึงกระบวนการยุติธรรมได้ง่ายมากขึ้น ซึ่งตนจะเดินหน้าต่อไปให้สําเร็จ ตามนโยบาย ยุติธรรมสร้างสุข ยุติธรรมเชิงรุก สร้างสุขให้ประชาชน"นายสมศักดิ์ กล่าว
รัฐบาลไทย-ข่าวทำเนียบรัฐบาล-ไทยเข้าร่วมปฏิญญากลาสโกว์ด้านป่าไม้และที่ดิน
วันศุกร์ที่ 15 เมษายน 2565
ไทยเข้าร่วมปฏิญญากลาสโกว์ด้านป่าไม้และที่ดิน
วันศุกร์ที่ 15 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสําคัญกับการบริหารทรัพยากรป่าไม้ ความหลากหลายทางชีวภาพ และการใช้ประโยชน์ที่ดินอย่างยั่งยืน จึงเห็นชอบให้ประเทศไทยเข้าร่วมปฏิญญากลาสโกว์ของผู้นําด้านป่าไม้และการใช้ประโยชน์ที่ดิน โดยมีประเด็นสําคัญ เช่น การอนุรักษ์ป่าไม้และระบบนิเวศ การสนับสนุนนโยบายการค้าและการพัฒนาที่เชื่อมโยงกับการผลิตและการบริโภคที่ยั่งยืน การสร้างการรับรู้คุณค่าของผืนป่าและสร้างภูมิคุ้มกันแก่ชุมชนท้องถิ่น ทั้งนี้ การเข้าร่วมปฏิญญาจะเป็นการสนับสนุนการดําเนินงานของไทยตามยุทธศาสตร์ชาติ ในการเพิ่มพื้นที่ป่าไม้ให้ได้ร้อยละ 55 และเป้าหมายด้านการเปลี่ยนแปลงสภาพภูมิอากาศในการบรรลุความเป็นกลางทางคาร์บอนภายในปี ค.ศ.2050 รวมถึงการปล่อยก๊าซเรือนกระจกเป็นศูนย์ภายในปี ค.ศ.2065
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ หารือ เอกอัครราชทูตบราซิลฯ ฝ่ายบราซิลพร้อมสนับสนุนให้ชาวบราซิลเดินทางมาไทย ตามโครงการ Phuket Sandbox และ Samui Plus
วันพฤหัสบดีที่ 29 กรกฎาคม 2564
นายกฯ หารือ เอกอัครราชทูตบราซิลฯ ฝ่ายบราซิลพร้อมสนับสนุนให้ชาวบราซิลเดินทางมาไทย ตามโครงการ Phuket Sandbox และ Samui Plus
นายกฯ หารือ เอกอัครราชทูตบราซิลฯ ฝ่ายบราซิลพร้อมสนับสนุนให้ชาวบราซิลเดินทางมาไทย ตามโครงการ Phuket Sandbox และ Samui Plus
วันนี้ (29 กรกฎาคม 2564) เวลา 14.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางอานา ลูซี เชนทิล กาบรัล เพเทอร์เซิน (H.E. Mrs. Ana Lucy Gentil Cabral Petersen) เอกอัครราชทูตสหพันธ์สาธารณรัฐบราซิลประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสพ้นจากหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีชื่นชมความสัมพันธ์ระหว่างไทยกับบราซิลที่ดําเนินมาอย่างราบรื่นยาวนาน พร้อมขอบคุณเอกอัครราชทูตบราซิลฯ ที่ทุ่มเทปฏิบัติหน้าที่เพื่อส่งเสริมความสัมพันธ์ระหว่างกันให้แน่นแฟ้นตลอดระยะเวลาที่ดํารงตําแหน่ง โดยเฉพาะการจัดกิจกรรมฉลองครบรอบ 60 ปี การสถาปนาความสัมพันธ์ทางการทูตไทย-บราซิล ที่ผ่านมา
เอกอัครราชทูตบราซิลฯ ขอบคุณนายกรัฐมนตรีที่สละเวลาให้เข้าเยี่ยมคารวะ เป็นเกียรติที่ได้ดํารงตําแหน่งเอกอัครราชทูตประจําประเทศไทยในช่วงตลอดเกือบ 4 ปี ได้รับทั้งประสบการณ์ และความรู้ ทั้งนี้ ยินดีกับความใกล้ชิดของไทยและบราซิลในด้านการค้า ซึ่งแม้ในช่วงสถานการณ์โควิด-19 มูลค่าทางการค้าระหว่างไทยกับบราซิลยังคงเพิ่มขึ้น และตั้งเป้าหมายให้เพิ่มมากขึ้นอีกในอนาคต นอกจากนี้ เอกอัครราชทูตบราซิลฯ ขอให้ไทยช่วยพิจารณาผลักดันความตกลงระหว่างกันให้เกิดผลเป็นรูปธรรมโดยเร็ว ตลอดจน ขอให้ไทยสนับสนุนบราซิลในการสมัครเป็นคู่เจรจาเฉพาะสาขาของอาเซียน (Sectoral Dialogue Partner) เพื่อเพิ่มพูนความร่วมมือบราซิลกับประเทศในอาเซียนมากขึ้น
โอกาสนี้ ทั้งสองฝ่ายได้แลกเปลี่ยนประสบการณ์ด้านการดําเนินนโยบายเพื่อจัดการสถานการณ์โควิด-19 และการบริหารวัคซีน โดยนายกรัฐมนตรีฝากความปรารถนาดีและส่งกําลังใจถึงนายจาอีร์ โบวโซนารู ประธานาธิบดีบราซิล ขอให้ผ่านความท้าทายนี้ไปให้ได้ ซึ่งหวังว่าภายหลังจากนี้ ไทยและบราซิลจะได้ร่วมมือกันดําเนินนโยบายด้านการฟื้นฟูเน้นการสร้างสมดุลทางเศรษฐกิจควบคู่กับการพัฒนามาตรการด้านสาธารณสุข
นอกจากนี้ นายกรัฐมนตรีชื่นชมบราซิลที่สามารถบริหารจัดการเพื่อฉีดวัคซีนโควิด-19 แก่ประชาชนได้มากที่สุดเป็นอันดับที่สี่ของโลก ด้านเอกอัครราชทูตบราซิลฯ พร้อมสนับสนุนและประชาสัมพันธ์ให้ชาวบราซิลที่สนใจ และพร้อมปฏิบัติตามมาตรการที่ไทยกําหนด เดินทางมาท่องเที่ยว ที่ไทยตามโครงการ Phuket Sandbox และ Samui Plus
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจตัวเลขนักท่องเที่ยวต่างประเทศเดินทางเข้าไทย สะสมครึ่งปีแรกกว่า 2.2 ล้านคน ขณะที่ ไทยเที่ยวไทย สะสม 67.8 ล้าน​ คน-ครั้ง
วันอาทิตย์ที่ 10 กรกฎาคม 2565
โฆษกรัฐบาลเผย นายกฯ พอใจตัวเลขนักท่องเที่ยวต่างประเทศเดินทางเข้าไทย สะสมครึ่งปีแรกกว่า 2.2 ล้านคน ขณะที่ ไทยเที่ยวไทย สะสม 67.8 ล้าน​ คน-ครั้ง
โฆษกรัฐบาลเผย นายกฯ พอใจตัวเลขนักท่องเที่ยวต่างประเทศเดินทางเข้าไทย สะสมครึ่งปีแรกกว่า 2.2 ล้านคน ขณะที่ ไทยเที่ยวไทย สะสม 67.8 ล้าน​ คน-ครั้ง ดันรายได้รวมจากการท่องเที่ยวของไทยพุ่งถึง 4.3 แสนล้านบาท
วันนี้ (10 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจตัวเลขนักท่องเที่ยวต่างประเทศเดินทางเข้าไทยต่อเนื่อง ล่าสุด กระทรวงการท่องเที่ยวและกีฬาได้รายงานสถานการณ์ท่องเที่ยวระหว่างประเทศ (ข้อมูล ณ วันที่ 6 ก.ค. 2565) มีจํานวนนักท่องเที่ยวเดินทางเข้ามาในประเทศไทย 30,947 คน โดยพบเป็นนักท่องเที่ยวจากประเทศมาเลเซียเดินทางเข้ามาในประเทศไทยสูงเป็นอันดับที่ 1 รองลงมาคือ อินเดีย สิงคโปร์ เวียดนาม และออสเตรเลีย ตามลําดับ ทั้งนี้ ตั้งวันที่ 1 ม.ค. - 6 ก.ค. 2565 มีนักท่องเที่ยวเดินทางเข้ามาประเทศไทยสะสมถึง 2,214,132 คน คิดเป็นรายได้จากนักท่องเที่ยวสะสม 1.25 แสนล้านบาท โดยเป็นนักท่องเที่ยวจากอินเดียมากที่สุด 249,466 คน รองลงมาคือ มาเลเซีย 277,146 คน สิงคโปร์ 137,739 คน สหราชอาณาจักร 128,369 คน และสหรัฐอเมริกา 112,791 คน ตามลําดับ โดยจํานวนนักท่องเที่ยวสะสมในเดือน พ.ค. - มิ.ย. 65 พุ่งสูงขึ้นมากหลังจากที่ยกเลิกระบบ Test & Go จาก 542,410 คนในเดือน พ.ค. เพิ่มขึ้นเป็น 709,967 คนในเดือน มิ.ย. และล่าสุดเดือน ก.ค. ซึ่งยกเลิก Thailand Pass ก็ทําให้มีจํานวนนักท่องเที่ยวสะสม 6 วันแรกถึง 191,712 คนแล้ว
โฆษกประจําสํานักนายกรัฐมนตรีกล่าวเพิ่มเติมถึงสถานการณ์ท่องเที่ยวไทยเที่ยวไทย ตั้งแต่วันที่ 1 ม.ค. – 6 ก.ค. 2565 พบว่า "เที่ยวไทยเที่ยวไทย" สะสมแล้ว 67.8 ล้าน​ คน-ครั้ง มีรายได้จากนักท่องเที่ยวไทยเที่ยวไทยสะสมถึง 3.05 แสนล้านบาท โดยจังหวัดที่คนไทยสนใจเดินทางไปท่องเที่ยวมากที่สุด 5 อันดับแรก ได้แก่ กรุงเทพมหานคร ชลบุรี กาญจนบุรี ประจวบคีรีขันธ์ และเพชรบุรี ทั้งนี้ รายได้จากการท่องเที่ยวของประเทศไทย ตั้งแต่วันที่ 1 ม.ค. – 6 ก.ค. 2565 ไทยเที่ยวไทย สร้างรายได้ 3.05 แสนล้านบาท และรายได้จากนักท่องเที่ยวต่างชาติ จํานวน 1.25 แสนล้านบาท
“ครึ่งปีแรกประเทศไทยมีรายได้การท่องเที่ยวสูงถึง 4.3 แสนล้านบาท ซึ่งเป็นสัญญาณดีต่อเศรษฐกิจและอุตสาหกรรมการท่องเที่ยวของไทยที่จะกลับมาฟื้นตัวได้อย่างต่อเนื่อง โดยเฉพาะในช่วงไตรมาสสุดท้ายของปี คือเดือน ต.ค. - ธ.ค. ถือเป็นช่วง High Season ที่คาดว่าจะมีนักท่องเที่ยวเดินทางเข้าประเทศไทยประมาณไม่น้อยกว่าเดือนละ 1 ล้านคน แสดงให้เห็นถึงความเชื่อมั่นของนักท่องเที่ยวที่มีต่อระบบสาธารณสุขของไทย และมาตรการต่าง ๆ ที่รัฐบาลได้ดําเนินการผ่อนคลายให้สอดคล้องกับสถานการณ์ที่เกิดขึ้น รวมทั้งความร่วมมือของประชาชนทุกภาคส่วนในประเทศที่ช่วยกันปฏิบัติตามมาตรการทางสาธารณสุขของภาครัฐ ส่งผลให้เกิดบรรยากาศการท่องเที่ยวกลับมาคึกคัก โดยนายกรัฐมนตรีพอใจกับสถานการณ์การท่องเที่ยวของไทยที่ค่อย ๆ ฟื้นตัวอย่างต่อเนื่อง กลับมาสร้างรายได้เข้าประเทศอีกครั้ง อย่างไรก็ตามเน้นย้ําให้ประชาชนและนักท่องเที่ยวปฏิบัติตนตามมาตรการด้านสาธารณสุขภายใต้การท่องเที่ยววิถีใหม่ เพื่อให้ทุกคนท่องเที่ยวอย่างสนุกและปลอดภัยจากโควิด-19 ด้วย” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-คนแก่ เฮ ! ครม. อนุมัติหลักการมาตรการป้องกันและแก้ไขปัญหาผู้สูงอายุที่ได้รับเบี้ยยังชีพที่มีความซ้ำซ้อนกับสวัสดิการอื่น ถอนฟ้อง พร้อมคืนเบี้ยยังชีพให้กับผู้สูงอายุ
วันอังคารที่ 23 สิงหาคม 2565
คนแก่ เฮ ! ครม. อนุมัติหลักการมาตรการป้องกันและแก้ไขปัญหาผู้สูงอายุที่ได้รับเบี้ยยังชีพที่มีความซ้ําซ้อนกับสวัสดิการอื่น  ถอนฟ้อง พร้อมคืนเบี้ยยังชีพให้กับผู้สูงอายุ
คนแก่ เฮ ! ครม. อนุมัติหลักการมาตรการป้องกันและแก้ไขปัญหาผู้สูงอายุที่ได้รับเบี้ยยังชีพที่มีความซ้ําซ้อนกับสวัสดิการอื่น  ถอนฟ้อง พร้อมคืนเบี้ยยังชีพให้กับผู้สูงอายุ จํานวน 28,345 ราย วงเงิน  245 ล้านบาท
วันที่ 23 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรีอนุมัติในหลักการการคืนเบี้ยยังชีพให้กับผู้สูงอายุที่ได้นําเงินมาคืนทางราชการแล้ว จํานวน 28,345 ราย เป็นเงินทั้งสิ้น 245,243,189.70 บาท (ข้อมูล ณ วันที่ 1 มิถุนายน 2565) พร้อมมอบหมายให้กระทรวงมหาดไทย กรุงเทพมหานคร เมืองพัทยา และกระทรวงการคลัง หาแนวทางการจ่ายเงินคืนให้แก่ผู้สูงอายุรับเบี้ยยังชีพซ้ําซ้อนกับสวัสดิการอื่น และได้นําเงินมาคืนให้ทางราชการ รวมทั้งแจ้งให้มีการถอนฟ้องหรือระงับการบังคับคดีในกรณีองค์กรปกครองส่วนท้องถิ่น (อปท.) ได้มีการดําเนินคดีเรียกคืนเบี้ยยังชีพผู้สูงอายุ โดยให้ดําเนินการให้แล้วเสร็จภายในระยะเวลา 1 เดือน นับแต่วันที่คณะรัฐมนตรีมีมติ (23 สิงหาคม 2565)
ทั้งนี้ คณะกรรมการกฤษฎีกา (คณะพิเศษ) ได้มีคําวินิจฉัยว่า เงื่อนไขที่กําหนดว่า ผู้สูงอายุที่จะได้รับเบี้ยยังชีพต้องไม่เป็นผู้รับสวัสดิการหรือสิทธิประโยชน์จากหน่วยงานของรัฐเป็นเงื่อนไขที่ขัดแย้งต่อรัฐธรรมนูญและพระราชบัญญัติผู้สูงอายุ พ.ศ. 2546 และการจ่ายเงินเบี้ยงยังชีพให้แก่ผู้สูงอายุที่ไม่สอดคล้องกับเงื่อนไขดังกล่าวจึงเป็นการจ่ายเงินให้โดยชอบ ในกรณีที่ผู้สูงอายุนําเงินมาคืนราชการ หน่วยงานที่รับเงินไว้มีหน้าที่ต้องจ่ายเงินคืนให้ผู้สูงอายุ
รัฐธรรมนูญแห่งราชอาณาจักรไทยบัญญัติไว้ในมาตรา 48 วรรค 2 มีเพียง 2 ประการคืออายุเกิน 60 ปี และไม่มีรายได้เพียงพอแก่การยังชีพ จึงเป็นหลักเกณฑ์สําคัญที่รัฐจะตรากฎหมายเพื่อกําหนดหลักเกณฑ์การจ่ายเงินช่วยเหลือบุคคลที่มีลักษณะดังกล่าว ดังนั้น ระเบียบของคณะกรรมการผู้สูงอายุแห่งชาติ (กผส.) และระเบียบของกระทรวงมหาดไทยที่ออกโดยอาศัยอํานาจตามระเบียบของ กผส. นั้น ที่กําหนดเงื่อนไขว่าต้องไม่เป็นผู้รับสวัสดิการหรือสิทธิประโยชน์อื่นใดจากหน่วยงานของรัฐ ถือว่าไม่สอดคล้องกับหลักเกณฑ์ที่กําหนดไว้ในรัฐธรรมนูญแห่งราชอาณาจักรไทย
ระหว่างนี้ พม. ยังอยู่ระหว่างการนําเสนอแนวทางการกําหนดนโยบายเบี้ยยังชีพผู้สูงอายุต่อคณะกรรมการผู้สูงอายุเพื่อพิจารณาต่อไป ซึ่งเมื่อได้แนวทางชัดเจนแล้ว กระทรวงมหาดไทยจะได้ดําเนินแก้ไขระเบียบให้สอดคล้องกับแนวทางดังกล่าวต่อไป
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ยังเปิดเผยว่า ที่ประชุม ครม. การคืนเบี้ยยังชีพให้กับผู้สูงอายุที่ได้นําเงินมาคืนราชการแล้วจํานวน 28,345 ราย นั้น เป็นเรื่องที่มีความสําคัญเร่งด่วน และสมควรที่จะต้องรีบดําเนินการ เพื่อหลีกเลี่ยงปัญหาอื่นๆ ที่จะตามมา เช่น ปัญหาคุณภาพชีวิตของผู้สูงอายุ การขาดโอกาสในการเข้ารับการรักษาพยาบาลอย่างทันท่วงที ผู้สูงอายุเสียชีวิต และการร้องเรียนต่างๆ เป็นต้น ///
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกรัฐมนตรี" ไม่ได้นิ่งนอนใจ สั่งเดินหน้าโครงการปุ๋ยสั่งตัด-ปุ๋ยอินทรีย์ เร่งแก้ไขปัญหาปุ๋ยแพง และต้นทุนวัตถุดิบอาหารสัตว์ช่วยเหลือพี่น้องเกษตรกร
วันพุธที่ 16 มีนาคม 2565
โฆษกรัฐบาลเผย "นายกรัฐมนตรี" ไม่ได้นิ่งนอนใจ สั่งเดินหน้าโครงการปุ๋ยสั่งตัด-ปุ๋ยอินทรีย์ เร่งแก้ไขปัญหาปุ๋ยแพง และต้นทุนวัตถุดิบอาหารสัตว์ช่วยเหลือพี่น้องเกษตรกร
โฆษกรัฐบาลเผย "นายกรัฐมนตรี" ไม่ได้นิ่งนอนใจ สั่งเดินหน้าโครงการปุ๋ยสั่งตัด-ปุ๋ยอินทรีย์ เร่งแก้ไขปัญหาปุ๋ยแพง และต้นทุนวัตถุดิบอาหารสัตว์ช่วยเหลือพี่น้องเกษตรกร
วันที่ 16 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า จากสถานการณ์วัตถุดิบอาหารสัตว์และปุ๋ยขาดแคลนและมีราคาสูงขึ้นส่งผลกระทบต่อผู้ประกอบอาชีพเลี้ยงสัตว์และเกษตรกรเป็นอย่างมากนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันไม่ได้นิ่งนอนใจ ติดตามสถานการณ์อย่างใกล้ชิด สั่งการให้หน่วยงานที่เกี่ยวข้องรายงานความคืบหน้าให้ทราบอย่างต่อเนื่อง กําชับให้เร่งแก้ไขปัญหาบรรเทาความเดือดร้อนให้เกษตรกร ทั้งนี้ ตรวจสอบการกักตุนปุ๋ยหากพบการกระทําความผิดตามกฎหมายที่เกี่ยวข้องให้เจ้าหน้าที่ดําเนินการกับผู้กระทําความผิดโดยเคร่งครัด
นายกรัฐมนตรีกล่าวว่า รัฐบาลได้ดําเนินการแก้ไขปัญหาอย่างจริงจังมาโดยตลอด ทั้งเรื่องปุ๋ยและความเดือดร้อนของเกษตรกร เพื่อคุณภาพชีวิตที่ดีของเกษตรกร ผ่านการทํางานของหน่วยงานที่เกี่ยวข้องแบบบูรณาการ ขอให้เกษตรกรมั่นใจว่ารัฐบาลจะพยายามแก้ไขปัญหาอย่างเต็มที่ โดยมีการดําเนินโครงการปุ๋ยสั่งตัด ที่เหมาะกับสภาพดินและความต้องการของพืช อีกทั้งเร่งการผลิต ปุ๋ยหมักปุ๋ยอินทรีย์เสริมให้ประชาชนใช้ เพื่อช่วยเกษตรกรลดต้นทุน ทั้งนี้ ปุ๋ยเคมี และอาหารสัตว์ เป็นสินค้าควบคุมตาม พ.ร.บ.ว่าด้วยราคาสินค้าและบริการ หากจะมีการปรับราคา กระทรวงพาณิชย์จะต้องพิจารณาคําร้องของผู้ประกอบการก่อน ซึ่งขณะนี้ กระทรวงพาณิชย์แจ้งว่า ยังไม่มีใครทําเรื่องขอปรับราคาอย่างเป็นทางการ
"จากสถานการณ์ต่างๆ เราไม่สามารถหลีกเลี่ยงผลกระทบจะเกิดขึ้นได้ แต่เราสามารถช่วยกันแก้ไขปัญหาได้ ด้วยความช่วยเหลือซึ่งกันและกัน ขอความร่วมมือผู้ประกอบอย่าฉวยโอกาสในช่วงที่เราประสบปัญหา กักตุนปุ๋ย และฉวยโอกาสขึ้นราคา ขออย่าซ้ําเติมความเดือดร้อนของคนไทยด้วยกัน" นายธนกรฯ กล่าว
-----------
รัฐบาลไทย-ข่าวทำเนียบรัฐบาล-ครม. ขยายกลุ่มเป้าหมายให้ทุนนักศึกษาจังหวัดชายแดนใต้ เข้าศึกษาต่อมหาวิทยาลัย
วันจันทร์ที่ 24 มกราคม 2565
ครม. ขยายกลุ่มเป้าหมายให้ทุนนักศึกษาจังหวัดชายแดนใต้ เข้าศึกษาต่อมหาวิทยาลัย
.....
ที่ประชุม ครม. (18 ม.ค. 65) เห็นชอบปรับรายละเอียดโครงการจัดส่งนักศึกษาชาวไทยที่นับถือศาสนาอิสลาม จังหวัดชายแดนภาคใต้ เข้าศึกษาต่อมหาวิทยาลัย (ระยะที่ 10) ปี 2562 - 2566 โดยเปลี่ยนชื่อเป็น “โครงการจัดส่งนักศึกษาจังหวัดชายแดนภาคใต้ เข้าศึกษาต่อมหาวิทยาลัย”
.
และปรับเปลี่ยนกลุ่มเป้าหมายผู้ได้รับทุนอุดหนุนการศึกษา “จากนักศึกษาชาวไทยมุสลิมจังหวัดชายแดนภาคใต้ เป็นกลุ่มผู้ได้รับความเสียหายหรือได้รับผลกระทบจากเหตุการณ์ความไม่สงบ ไม่ว่าจะนับถือศาสนาใดในจังหวัดชายแดนภาคใต้” เพื่อขยายโอกาสทางการศึกษาให้ครอบคลุมกลุ่มผู้ได้ผลกระทบมากขึ้น
.
โดยจัดสรรทุนการศึกษาระดับปริญญาตรี จํานวน 44 ทุน
สาขาวิชาวิทยาศาสตร์ จํานวน 27 ทุน (ทุนละ 40,000 บาท/ปี)
สาขาวิชาสังคมศาสตร์ จํานวน 17 ทุน (ทุนละ 30,000 บาท/ปี)
.
ซึ่งจะได้เข้าศึกษาในมหาวิทยาลัยของรัฐ 9 แห่ง ได้แก่ จุฬาลงกรณ์มหาวิทยาลัย ม.เกษตรศาสตร์ ม.ขอนแก่น ม.เชียงใหม่ ม.ธรรมศาสตร์ ม.มหิดล ม.ลัยศิลปากร ม.ศรีนครินทรวิโรฒ ม.สงขลานครินทร์ และเพิ่มเติมอีก 3 แห่ง เมื่อปี 2564 ได้แก่ ม.เทคโนโลยีสุรนารี ม.นเรศวร และ ม.แม่ฟ้าหลวง
.
เมื่อสําเร็จการศึกษาแล้ว ผู้รับทุนจะต้องกลับไปปฏิบัติราชการในพื้นที่จังหวัดชายแดนภาคใต้ เป็นเวลาไม่น้อยกว่า 3 ปี เพื่อมีส่วนร่วมในการพัฒนาพื้นที่และแก้ไขปัญหาด้านสังคมจิตวิทยา การศึกษา รวมถึงปัญหาจังหวัดชายแดนภาคใต้ด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.เฮ้ง พอใจภาพรวม หลังปิดศูนย์คัดกรองโควิด-19 เชิงรุกที่สนามไทย ญี่ปุ่น ดินแดง มีผู้ประกันตนและประชาชนมาตรวจเกือบหมื่นคน ส่งรักษาตัวใน Hospitel แล้วเกือบ 1,000 คน
วันศุกร์ที่ 23 กรกฎาคม 2564
รมว.เฮ้ง พอใจภาพรวม หลังปิดศูนย์คัดกรองโควิด-19 เชิงรุกที่สนามไทย ญี่ปุ่น ดินแดง มีผู้ประกันตนและประชาชนมาตรวจเกือบหมื่นคน ส่งรักษาตัวใน Hospitel แล้วเกือบ 1,000 คน
รัฐมนตรีว่าการกระทรวงแรงงาน พอใจภาพรวม หลังปิดศูนย์คัดกรองโควิด-19 เชิงรุกที่สนามไทย ญี่ปุ่น ดินแดง มีผู้ประกันตนและประชาชนมาตรวจเกือบหมื่นคน ส่งรักษาตัวใน Hospitel แล้วเกือบ 1,000 คน
เมื่อวันที่ 23 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงสรุปภาพรวมการตรวจคัดกรองโควิด-19 เชิงรุก สําหรับผู้ประกันตนและประชาชนทั่วไป ตามโครงการแรงงาน...เราสู้ด้วยกัน ที่ศูนย์เยาวชนกรุงเทพมหานคร (ไทย – ญี่ปุ่น) เขตดินแดง กรุงเทพมหานคร ซึ่งวันนี้เป็นวันสุดท้ายของการตรวจ ว่า จากสถานการณ์การแพร่ระบาดของโรคโควิด-19 ระลอกใหม่ครั้งนี้ ซึ่งมีผู้สัมผัสใกล้ชิดกับกลุ่มเสี่ยงจําเป็นจะต้องเข้ารับการตรวจหาเชื้อเป็นจํานวนมาก ทําให้ขณะนี้หลายโรงพยาบาลของรัฐและเอกชนเกิดความแออัด ต้องรอคิวนาน และเพื่อเป็นการอํานวยความสะดวกแก่ผู้ประกันตนและประชาชนทั่วไปให้ได้รับการตรวจอย่างรวดเร็ว ท่านนายกรัฐมนตรีและ รมว.กลาโหม พล.อ.ประยุทธ์ จันทร์โอชา จึงได้มีข้อสั่งการให้กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี บูรณาการความร่วมมือกับกระทรวงมหาดไทย โดยกรุงเทพมหานคร และกระทรวงสาธารณสุข โดย สปสช.ดําเนินการตรวจโควิด-19 เชิงรุก ตามโครงการแรงงาน...เราสู้ด้วยกัน โดยไม่เสียค่าใช้จ่าย ในวันนี้ (23 ก.ค.64) เป็นวันสุดท้ายของการเปิดให้บริการ ซึ่งจากการดําเนินการตรวจโควิดเชิงรุกในครั้งนี้ภาพรวมเป็นที่น่าพอใจ
นายสุชาติ กล่าวถึงภาพรวมการตรวจโควิด-19 เชิงรุก ที่อาคารกีฬาเวสน์ 1 ศูนย์เยาวชนกรุงเทพมหานคร (ไทย – ญี่ปุ่น) เขตดินแดง ซึ่งตั้งแต่เปิดบริการตรวจตั้งแต่วันที่ 12 – 22 ก.ค.64 พบว่า มีผู้มาตรวจแล้วจํานวนเกือบ 10,000 คน สําหรับผู้ที่ตรวจพบเชื้อและมีอาการจะถูกส่งตัว เข้ารับการรักษาที่โรงพยาบาลในเครือข่ายประกันสังคม ส่วนผู้ที่ตรวจพบเชื้อแล้วไม่มีอาการหรืออยู่ในระดับสีเหลืองตามเกณฑ์ที่กระทรวงสาธารณสุขกําหนด จะถูกส่งตัวเข้ารับการรักษาที่ Hospitel ของประกันสังคม ซึ่งจะมีทีมแพทย์และพยาบาลดูแล ซึ่งขณะนี้ได้ส่งตัวเข้ารับการรักษาแล้วเกือบ 1,000 คน
“การตรวจโควิด-19 เชิงรุกดังกล่าวจะเป็นการชะลอการแพร่กระจายของเชื้อและควบคุมการแพร่ระบาดในช่วงที่รอการฉีดวัคซีนให้แก่แรงงานในสถานประกอบการ เป็นการสร้างภูมิคุ้มกันหมู่ในกลุ่มแรงงาน เพื่อให้ภาคแรงงานเข้มแข็งและกิจการเดินหน้าต่อไปได้โดยเร็ว”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-PM orders Ministry of Public Health to control spread of COVID-19 in Southernmost provinces within 1-2 months
วันพุธที่ 6 ตุลาคม 2564
PM orders Ministry of Public Health to control spread of COVID-19 in Southernmost provinces within 1-2 months
PM orders Ministry of Public Health to control spread of COVID-19 in Southernmost provinces within 1-2 months
October 6, 2021,in light of thecurrent COVID-19 situation in the 4 Southernmost provinces whichseems to beon the increasing trend, with1,922new infected patientsrecorded onOctober 6 (Pattani: 309, Songkhla: 666, Narathiwat: 501, and Yala: 446),Government Spokesperson Thanakorn Wangboonkongchanadisclosed that Prime Minister and Defense Minister Gen. Prayut Chan-o-chahasinstructed Permanent Secretary to Ministry of Public HealthDr. Kiattiphum Wongrajitand the delegation totake the field trip to the 4 Southern border provinces toclosely monitorand tackle the COVID-19 situation in the area with an aim to controlthe disease spread within 1-2 months and to reduce the number of newly infected patients by 10% per week.Social measures will be implemented through provincial communicablediseasecommitteemechanismto minimize gatherings.COVID-Free Setting Areawill be established, and people in the risk groups must get easier access to the ATK kits. Local hospitals are also ordered to prepare additional beds for yellow and red patients.
According to the Government Spokesperson, Ministry of Public Health has also dispatched medicines and medical equipment to the area, which comprises 1 million pills ofFavipiravir, 20,000 ATK kits,100Oxygen concentrators, 25,000 doses of AstraZeneca, and 100,000 doses ofPfizer-BioNTech vaccines.The Prime Minister alsoordered concerned agencies to closely monitor the situation, and called on the local peoplenot to let their guard down, andto observeUniversal Preventionapproach even with the ease of some COVID-19 measures.The Government Spokesperson expressed confidence on thecapability of the medical staffs and healthcare personnel, as well as the medical equipment. Coupling with the cooperation of the local people, COVID-19 situation in the Southernmost provinces would soon be eased.